钦定古今图书集成/明伦汇编/氏族典/第486卷 > 《廖用贤尚友录》 > 贺知章
## 钦定古今图书集成/明伦汇编/氏族典/第486卷 > 《廖用贤尚友录》 > 贺知章

按《唐书贺知章传》：“知章，字季真，越州永兴人。性旷夷，
善谈说。证圣初，擢进士超拔群类科，累迁太常博士。
开元十三年，迁礼部侍郎，后迁太子右庶子，充侍读。
肃宗为太子，知章迁宾客，授秘书监。天宝初，病，梦游
帝居，数日，寤乃请为道士，还乡里，诏许之，以宅为千
秋观而居。卒年八十六。”